**ANUNȚ**

Asociația LEADER Poarta Câmpiei Mureșene anunță lansarea sesiunii cererii de proiecte pentru Măsura M4/6B.

Numărul de referinţă al sesiunii cererii de proiecte: 04/14.06.2018

**Data lansării apelului de selecție**: 15.06.2018

**Data limită de primire a proiectelor**: 16.07.2018

**Locul şi intervalul orar în care se pot depune proiectele**: Depunerea proiectelor se va face la biroul Asociaţiei LEADER Poarta Cîmpiei Mureșene, din comuna Sîntana de Mureș, str. Morii, nr. 26, Judeţul Mureş, în intervalul orar 09:00 – 14:00 de luni până vineri.

|  |  |
| --- | --- |
| **Măsura** | **M4/6B** |
| Beneficiari eligibili | UAT-uri, ONG, Unități de cult |
| Fond Disponibil (euro) | 100.000 |
| Suma maxima nerambursabilă care poate fi acordată pentru un proiect(euro) | 20.000 |
| Intensitatea sprijinului nerambursabil | 100% |

**Cererea de finanțare pentru această măsură a fost adaptată după Cererea de finanțare aferentă sub-măsurii 7.6 din PNDR, conform precizărilor din Anexa 1 la Ghid de implementare a sub-măsurii 19.2.**

**Documentele justificative pe care trebuie să le depună solicitantul odată cu depunerea proiectului:**

**1. a. Studiul de Fezabilitate/ Documentaţia de Avizare a Lucrărilor de Intervenţii,** întocmite conform legislaţiei în vigoare privind conţinutul cadru al documentaţiei tehnico‐economice aferente investiţiilor publice, precum şi a structurii şi metodologiei de elaborare a devizului general pentru obiecte de investiţii şi lucrări de intervenţii.

**Sau**

**1.b. Memoriu justificativ** (în cazul dotărilor)

**2. Certificatul de Urbanism**, valabil la data depunerii Cererii de Finanţare, eliberat în condiţiile Legii 50/1991, privind autorizarea executării lucrărilor de construcţii, republicată, cu modificările şi completările ulterioare.

**3.1. Inventarul bunurilor ce aparţin domeniului public al comunei**, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial) și în situaţia în care în Inventarul bunurilor care alcătuiesc domeniul public, investițiile care fac obiectul proiectului, nu sunt incluse în domeniul public sau sunt incluse într‐o poziţie globală, solicitantul trebuie să prezinte:

**3.2. Hotărârea/Hotărârile consiliului local** privind aprobarea modificărilor şi/sau completărilor la inventar în sensul includerii în domeniul public sau detalierii poziţiei globale existente, cu respectarea prevederilor art. 115 alin. (7) din Legea nr. 215/2001, republicată, cu modificările şi completările ulterioare, a administraţiei publice locale, în privinţa supunerii acesteia controlului de legalitate al Prefectului, în condiţiile legii (este suficientă prezentarea adresei de înaintare către instituţia prefectului pentru controlul de legalitate),

și/sau

**3.3. Documente doveditoare ale dreptului de proprietate/ dreptul de uz, uzufruct, superficie, servitute /administrare** al ONG‐urilor, Unităților de cult, Persoanelor fizice autorizate/societăților comerciale pe o perioadă de 10 ani asupra bunurilor imobile la care se vor efectua lucrări, conform Cererii de Finanţare;

**4.1. Hotărârea/Hotărârile Consiliului Local** pentru implementarea proiectului cu referire la următoarele puncte (*obligatorii*):

* necesitatea şi oportunitatea investiţiei;
* lucrările vor fi prevăzute în bugetul/bugetele local/e pentru perioada de realizare a investiţiei în cazul obţinerii finanţării;
* angajamentul de a suporta cheltuielile de întreţinere/mentenanță a investiţiei pe o perioadă de minimum 5 ani de la data efectuării ultimei plăți;
* caracteristici tehnice ale investiției/investițiilor propuse (lungimi, arii, volume, capacităţi etc.)
* nominalizarea şi delegarea reprezentantului legal al comunei/ONG pentru relaţia cu AFIR în derularea proiectului.
* detalierea activităţilor sociale/culturale desfășurate în ultimele 12 luni, anterioare datei depunerii Cererii de finanţare.

### 4.2 Hotărârea Adunării Generale pentru implementarea proiectului specific fiecărei categorii de solicitanți (ONG, Unitate de cult), pentru implementarea proiectului cu referire la următoarele puncte (obligatorii):

* necesitatea şi oportunitatea investiţiei;
* lucrările vor fi prevăzute în bugetul solicitantului pentru perioada de realizare a investiţiei, în cazul obţinerii finanţării;
* angajamentul de a suporta cheltuielile de întreţinere/mentenanță a investiţiei pe o perioadă de minimum 5 ani de la data efectuării ultimei plăți;
* caracteristici tehnice ale investiției/investițiilor propuse (lungimi, arii, volume, capacităţi etc.);
* nominalizarea şi delegarea reprezentantului legal al solicitantului pentru relaţia cu AFIR în derularea proiectului.
* detalierea activităţilor sociale/culturale desfășurate în ultimele 12 luni, anterioare datei depunerii Cererii de finanţare.

**5.1. Certificatul de înregistrare fiscală**

**5.2. Încheiere privind înscrierea în registrul asociaţiilor şi fundaţiilor**, rămasă definitivă / Certificat de înregistrare în registrul asociaţiilor şi fundaţiilor

**5.2.1. Actul de înfiinţare şi statutul ONG, sau**

**5.2.2. Actul de înfiinţare şi statutul Unitățiilor de cult**

**6. Document de la bancă/trezorerie** cu datele de identificare ale băncii/trezoreriei şi ale contului aferent proiectului FEADR (denumirea, adresa băncii/trezoreriei, codul IBAN al contului în care se derulează operaţiunile cu AFIR).

**7. Raport asupra utilizării programelor** de finanţare nerambursabilă întocmit de solicitant (va cuprinde obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2007 pentru aceleaşi tipuri de investiţii.

**8. Declarația pe propria răspundere** din care să reiasă că după realizarea investiției din patrimoniul cultural de interes local, aceasta va fi înscrisă într‐o rețea de promovare turistică , va asigura vizitabilitatea clădirii renovate. (dacă este cazul)

### Atenție! Înscrierea într‐o rețea de promovare turistică se va verifica la ultima tranșă de plată.

**9.1. Notificare** privind conformitatea proiectului cu condiţiile de igienă şi sănătate publică, sau

**9.2. Notificare** că investiţia nu face obiectul evaluării condiţiilor de igienă și sănătate publică, dacă este cazul.

**10**. În cazul în care prin investiție se restaurează obiective culturale de interes local, trebuie prezentat un aviz din partea Direcțiilor Județene de Cultură care să ateste încadrarea acestora în aceste categorii.

**11. Extrasul din strategie** din care rezultă că investiția este în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții, precum și copia hotărârii de aprobare a Strategiei.

**12. Copie Document** de identitate al reprezentantului legal al beneficiarului.

**13. Dovada achitării integrale a datoriei faţă de AFIR, inclusiv dobânzile şi majorările de întârziere, dacă este cazul.**

**14. Extras de cont care confirmă cofinanțarea investiției, dacă este cazul.**

**15. Orice document/print screen,** care dovedește existența numărului de identificare de la APIA.

**16. Declarație prin care beneficiarul** se angajează să raporteze către GAL toate plățile aferente proiectului selectat ce vor fi efectuate de AFIR către beneficiar, precum și toate modificările aduse proiectului selectat, în perioada de monitorizare/valabilității contractului de finanțare.

**17. Alte documente justificative** (se vor specifica de către solicitant, după caz).

### ATENŢIE! Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

**Cerințele de conformitate și eligibilitate pe care trebuie să le îndeplinească solicitantul:**

* **Solicitantul trebuie să se încadreze în categoria beneficiarilor eligibili**:

*Se vor verifica actele juridice de înființare și funcționare, specifice fiecărei categorii de solicitanți.*

* **Solicitantul nu trebuie să fie în insolvență sau incapacitate de plată:**

*Se vor verifica declarația pe propria răspundere, Buletinul Procedurilor de Insolvență, alte documente specifice, după caz, fiecărei categorii de solicitanți.*

### Investiția trebuie să fie în corelare cu orice strategie de dezvoltare județeană/locală aprobată, corespunzătoare domeniului de investiții:

*Se va verifica extrasul din strategie din care rezultă că investiția este în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții, precum și copia hotărârii de aprobare a Strategiei.*

### Investiția trebuie să se încadreze în cel puțin unul din tipurile de sprijin prevăzute prin sub‐ măsură:

*Criteriul de eligibilitate va fi demonstrat în baza informaţiilor din Studiul de Fezabilitate/ Documentaţia de Avizare a Lucrărilor de Intervenţii/ MJ, întocmite conform legislaţiei în vigoare privind conţinutul cadru al documentaţiei tehnico‐economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, precum și în baza Certificatului de Urbanism.*

*La Studiul de Fezabilitate/Documentaţia de Avizare a Lucrărilor de Intervenţii se vor atașa, după caz, următoarele documente:*

***În cazul în care prin investiție se restaurează obiective culturale de interes local, trebuie prezentat un aviz din partea Direcțiilor Județene de Cultură care să ateste încadrarea acestora în aceste categorii.***

**Important!** Solicitanţii publici au obligaţia de excludere a oricărei contribuţii publice directe de la Bugetul de stat pentru investiţiile care urmează a se realiza, plăţile (pentru cheltuielile neeligibile etc.) urmând să fie efectuate numai din surse proprii sau atrase – a se vedea planul financiar.

* **Investiția să se realizeze pe teritoriul eligibil Gal Poarta Câmpiei Mureșene:**

Se vor verifica următoarele documente:

* 1. **Inventarul bunurilor** ce aparţin domeniului public al comunei, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României și în situaţia în care, în Inventarul bunurilor care alcătuiesc domeniul public, investițiile care fac obiectul proiectului, nu sunt incluse în domeniul public sau sunt incluse într‐o poziţie globală, solicitantul trebuie să prezinte:
  2. **Hotărârea/Hotărârile consiliului local** privind aprobarea modificărilor şi/sau completărilor la inventar în sensul includerii în domeniul public sau detalierii poziţiei globale existente cu respectarea prevederilor art. 115 alin. (7) din Legea nr. 215/2001 a administraţiei publice locale, republicată, cu modificările şi completările ulterioare, *în privinţa supunerii acesteia* controlului de legalitate al prefectului, în condiţiile legii (este suficientă prezentarea adresei de înaintare către instituţia prefectului pentru controlul de legalitate),

sau

* 1. **Documente doveditoare** ale dreptului de proprietate/ dreptul de uz, uzufruct, superficie, servitute /administrare al ONG‐urilor, Unităților de cult pe o perioadă de 10 ani, asupra bunurilor imobile la care se vor efectua lucrări, conform Cererii de Finanţare.

### Introducerea obiectivului investițional în circuitul turistic, la finalizarea acesteia/va asigura vizibilitatea clădirii renovate, dacă este cazul.

*Se va verifica* ***documentul 8 ‐ Declarația pe propria răspundere*** *dată de solicitant din care să reiasă că după realizarea investiției aceasta va fi înscrisă într‐o rețea de promovare turistică/ va fi asigurat vizibilitatea clădirii renovate*.

### Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată.

*Se va verifica dacă solicitantul a depus angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăți.*

Îndeplinirea acestui criteriu va fi demonstrată în baza documentelor 4.1. Hotărârea/Hotărârile Consiliului Local/4.2 Hotărârea Adunării Generale specifice fiecărei categorii de solicitanți (ONG, Unitate de cult), pentru implementarea proiectului cu referire la următoarele puncte (obligatorii):

* necesitatea şi oportunitatea investiţiei;
* lucrările vor fi prevăzute în bugetul solicitantului pentru perioada de realizare a investiţiei, în cazul în care se obţine finanţarea;
* angajamentul de a suporta cheltuielile de întreţinere/mentenanță a investiţiei pe o perioadă de minimum 5 ani de la data efectuării ultimei plăți;
* caracteristici tehnice ale investiției/investițiilor propuse (lungimi, arii, volume, capacităţi etc.);
* nominalizarea şi delegarea reprezentantului legal al solicitantului pentru relaţia cu AFIR în derularea proiectului.
* detalierea activităţilor sociale/culturale desfășurate în ultimele 12, luni, anterioare datei depunerii Cererii de finanţare.

### Proiectele finanțate vor fi dezvoltate în concordanță cu obiectivele specifice identificate la nivelul teritoriului, așa cum sunt ele reflectate în Strategia de Dezvoltare Locală 2014 – 2020 al Asociației LEADER Poarta Câmpiei Mureșene;

### Nu este permisă dubla finanţare a aceleaşi activităţi/investiţii din alte fonduri comunitare sau naţionale;

### Beneficiarul trebuie să prezinte toate avizele şi autorizaţiile necesare investiţiei;

### Prin Studiul de fezabilitate/DALI/MJ, proiectul trebuie să demonstreze oportunitatea şi necesitatea socio-economică a investiţiei;

### Proiectul propus este în conformitate cu normele de mediu;

### Investiţia să respecte Planul Urbanistic General;

### Construcţia, modernizarea şi extinderea clădirilor trebuie să respecte/păstreze arhitectura specifică locală;

**Procedura de selecție aplicată de Comitetul de Selecție al GAL:**

Comitetul de Selecție şi Comisia de Soluționare a Contestațiilor sunt organizate și funcționează în confor mitate cu prevederile prezentului regulament de organizare și funcționare.

Lucrările Comitetului de Selecție şi ale Comisiei de Soluționare a Contestațiilor se desfăș oară pe întreaga perioadă de implementare a proiectelor din cadrul GAL Asociaţia LEADER .

Comitetul de Selecție și Comisia de Soluționare a Contestațiilor au ca scop luare a deciziilor privind admiterea sau respingerea proiectelor, în conformitate cu strategia de dezvoltare locală.

Potenţialul beneficiar depune proiectul la secretariatul GAL, sub formă de Cerere de Finanţare și a documentelor anexă, atașate cererii de finanțare. Se vor utiliza formularele de cereri de finanţare aferente fiecărei măsuri, puse la dispoziţia solicitanţilor pe site-ul [www.poartacampieimuresene.ro](http://www.poartacampieimuresene.ro).

Toate verificările efectuate de către angajații GAL vor respecta principiul de verificare “4ochi”, respectiv vor fi semnate de către 2 experți.

GAL va avea în vedere aplicarea criteriilor de eligibilitate și de selecție specifice fiecărei măsuri din SDL, prevăzute în fișele tehnice ale măsurilor din cadrul strategiei.

Pentru toate proiectele evaluate la nivelul GAL, evaluatorii, stabiliți cu respectarea prevederilor SDL, vor verifica conformitatea și eligibilitatea proiectelor și vor acorda punctajele aferente fiecărei cereri de finanțare. Toate verificările se realizează pe evaluări documentate, în baza unor fișe de verificare elaborate la nivelul GAL, datate și semnate de experții evaluatori și verificate de managerul GAL.

Etapele unui proiect depus în vederea selectării sunt:

● Depunerea proiectului la sediul asociației, în intervalele de timp specificate în apelurile de selecție;

● Înregistrarea proiectului depus;

● Realizarea conformității și verificarea eligibilității de către responsabilul cu verificarea, evaluarea și selectia proiectelor;

● Pentru proiectele depuse la GAL, în etapa de evaluare a proiectului, experții GAL pot realiza vizite pe teren, dacă se consideră necesar. Concluzia privind respectarea condițiilor de eligibilitate pentru Cererile de Finanțare pentru care s-a decis verificarea pe teren se va formula numai după verificarea pe teren;

● Dacă este cazul, GAL poate solicita beneficiarului clarificări referitoare la eligibilitate și selecție;

● În cazul în care se constată în urma verificării că proiectul este în conformitate cu Strategia de dezvoltare locală, îndeplinește toate criteriile de eligibilitate, întrunește punctajul minim în vederea selecției, se întrunește Comitetul de selecție în vederea selecției proiectelor;

● Comitetul de selecție aprobă punctajul alocat fiecărui proiect, ierarhizează proiectele funcție de punctajele obținute și aprobă prin vot majoritar proiectele selectate în vederea finanțării ;

● Se întocmește Raportul de selecție, semnat de toți membrii prezenți, președintele Comitetului de selecție și Președintele asociației și se afișează pe site-ul GAL-ului;

● În cazul în care un beneficiar contestă rezultatele selecției, se întrunește Comisia de contestații, analizează contestația primită, după care se întocmește raportul de contestații.

În situația în care, în cadrul aceleiași sesiuni un solicitant declarat eligibil și selectat de către GAL se retrage și rămâne astfel o sumă disponibilă, această sumă poate fi alocată unui alt solicitant declarat eligibil, dar care nu a fost selectat de către GAL. De asemenea, în situația în care un solicitant declarat eligibil și selectat de către GAL este declarat neeligibil de către AFIR și rămâne în acest fel o sumă disponibilă, această sumă poate fi realocată unui alt solicitant declarat eligibil dar neselectat de către GAL, în cadrul aceluiași apel. În acest sens, se va întocmi o listă cu proiectele eligibile neselectate, în ordinea descrescătoare a punctajului şi cu respectarea criteriilor de departajare; aceste proiecte vor putea fi finanţate pe baza ierarhizării acestora, în limita fondurilor disponibile. Aceeași procedură se aplică și atunci când este ultima sesiune sau când pentru sesiunea respective a fost alocată întreaga sumă aferentă măsurii respective din planul financiar al GAL.

Raportul de selecţie va fi întocmit conform procedurilor din Ghidul solicitantului 19.2 valabile în momentul selecției proiectelor.

Raportul de selecţie se postează pe site-ul GAL Asociația LEADER Poarta Câmpiei Mureșene și la sediul GAL.

În baza Raportului de selecţie publicat, GAL notifică în scris și/sau prin e-mail (confirmat) potențialii beneficiari cu privire la rezultatul evaluării proiectului.

**Criteriile de selecție cu punctajele aferente, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora:**

|  |  |  |  |  |
| --- | --- | --- | --- | --- |
| **Nr. crt.** | **Principii de selecţie** | **Criterii de selecţie** | **Punctaj** | **Observaţii** |
| **1** | Principiul prioritizării tipului de investiție care contribuie la obiectivul transversal legat de protecția mediului: investiții și acțiuni legate de eficiență energetică și protecția mediului;  **Max. 50 puncte** | 1.1. Proiecte care își propun măsuri de reducere a consumului de energie, respectiv sunt eficiente din punct de vedere energetic | 30 p | Pentru a se acorda punctaj la acest criteriu acest aspect trebuie să fie prevăzut și descries în SF/DALI/MJ/CF.  Punctajele se pot cumula la cele două criterii |
| 1.2.Proiecte care prevăd acțiuni, lucrări și/sau dotări pentru protecția mediului | 20 p |
| **2** | * Principiul prioritizării proiectelor cu cel mai mare impact microregional (cel puțin 3 UAT-uri din teritoriul eligibil LEADER).   **Max. 50 puncte** | Proiecte care au impact asupra patru sau mai multor UAT-uri. | 50 p | Pentru a se acorda punctaj la acest criteriu acest aspect trebuie să fie prevăzut și descries în SF/DALI/MJ/CF |
| Proiecte care au impact asupra 3 UAT-uri | 30 p |
| **TOTAL PUNCTAJ** | | | **max 100 p** | |

**Pentru această măsură pragul minim este de:**

**- 20 puncte , prag sub care niciun proiect nu poate intra la finanţare.**

**În cazul proiectelor cu același punctaj, departajarea acestora, se face în funcție de valoarea eligibilă a proiectului, exprimată în euro, în ordine crescătoare.**

**Anunțarea rezultatelor:**

În termen de 30 de zile de la data limită de primire a proiectelor, toți solicitanții care au înregistrat proiecte la Secretariatul GAL vor fi informați cu privire la rezultatele selecției. Anunțarea rezultatelor se va face prin afișare la sediul GAL și pe pagina web a asociației. Beneficiarii vor primi o notificare scrisă, prin care vor fi informați cu privire la selectarea sau respingerea proiectului propus.

Procesul de selecție și procesul de verificare a contestațiilor se desfășoară potrivit „Regulamentul de Organizare și Funcționare a Comitetului de Selecție și a Comisiei de Soluționare a Contestațiilor” a asociației, a Ghidul de implementare si Manualul de procedura SM 19. Și Ghidul de implementare si Manualul de procedura SM 19.4, cu modificările și completările ulterioare, în vigoare la momentul lansării sesiunii, publicat pe site‐ul [[www.poartacampieimuresene.ro](http://www.poartacampieimuresene.ro)](http://www.nirajleader.ro), [www.madr.ro](http://www.madr.ro/) și [www.afir.info.](http://www.afir.info/)

**ASOCIATIA LEADER POARTA CÂMPIEI MURESENE**

ASOCIATIA LEADER POARTA CÂMPIEI MURESENE

Comuna Sîntana de Mures

Str. Morii nr. 26

Tel/fax: 0365-455265

E-mail: office@poartacampieimuresene.ro

**Comuna Sîntana de Mureș, Str. Morii nr. 26**

**Tel/fax: 0365-455265**

**E-mail:** [office@poartacampieimuresene.ro](mailto:office@poartacampieimuresene.ro)**,**

**Web:** [www.poartacampieimuresene.ro](http://www.poartacampieimuresene.ro)